钦定古今图书集成/明伦汇编/闺媛典/第005卷 > 《情诗二首》晋·张华
## 钦定古今图书集成/明伦汇编/闺媛典/第005卷 > 《情诗二首》晋·张华

北方有佳人，端坐鼓鸣琴。终晨抚管弦，日夕不成音。
忧来结不解，我思存所钦。君子寻时役，幽妾怀苦心。
初为三载别，于今久滞淫。昔耶生户牖，庭内自成阴。
翔鸟鸣翠偶，草虫相和吟。心悲易感激，俛仰泪流襟。
愿托晨风翼，束带侍衣衾。

君居《北海》阳，妾在江南阴。悬邈极修途，山川阻且深。
承懽注隆爱，结分投所钦。衔恩笃守义，万里托微心。